**Darba grupas personu ar funkcionāliem traucējumiem vides, pakalpojumu un informācijas piekļūstamības veicināšanai sanāksme**

PROTOKOLS Nr. 1

**2022.gada 31.maijā**

**Sanāksmes sākums plkst. 15:00**

(Zoom platforma Meeting ID: 899 0290 2459 <https://us02web.zoom.us/j/89902902459?pwd=ekNRM0piZkJmOHB6Um1OVGtFQVJPdz09>)

|  |
| --- |
| **Darba grupas locekļi, kuri sanāksmē piedalās:** |
| **Darba grupas vadītāja** |
| Elīna Celmiņa | Labklājības ministrijas valsts sekretāra vietniece  |
| **Darba grupas vadītāja vietniece** |
| Aiga Lukašenoka | Labklājības ministrijas Sociālo pakalpojumu un invaliditātes politikas departamenta direktora vietniece |
| **Darba grupas locekļi:** |
| Ivars Balodis | Nodibinājuma “Invalīdu un viņu draugu apvienības “Apeirons”” valdes priekšsēdētājs |
| Kristīne Bērziņa | Centrālās vēlēšanu komisijas priekšsēdētāja |
| Inese Bursevica | Vides aizsardzības un reģionālās attīstības ministrijas Pašvaldību departamenta direktora vietniece pašvaldību attīstības jautājumos |
| Dita Ciemiņa | Nacionālās elektronisko plašsaziņu līdzekļu padomes Monitoringa departamenta vadītāja |
| Marta Dīzenbaha | VSIA “Autotransporta direkcija” Juridiskās daļas juriste |
| Anita Falka | Valsts izglītības satura centra Speciālās izglītības nodaļas vadītāja |
| Olga Feldmane | Ekonomikas ministrijas Būvniecības politikas departamenta direktore |
| Iveta Hirša | Veselības inspekcijas Veselības aprūpes departamenta vadītāja |
| Ilva Milzarāja | Nacionālās elektronisko plašsaziņu līdzekļu padomes locekle, aizvieto Nacionālās elektronisko plašsaziņu līdzekļu padomes locekli Ievu Kalderausku |
| Marika Petroviča | Veselības ministrijas Veselības aprūpes departamenta Integrētās veselības aprūpes nodaļas vadītāja |
| Ilona Puide | Vides aizsardzības un reģionālās attīstības ministrijas Pašvaldību departamenta pašvaldību pārraudzības nodaļas juriste |
| Ilze Rudzīte | Latvijas Pašvaldību savienības padomniece veselības un sociālajos jautājumos |
| Baiba Mūrniece | Kultūras ministrijas Kultūrpolitikas departamenta direktore (aizvieto Kultūras ministrijas Kultūrpolitikas departamenta vecāko referenti Elīzu Spurdziņu) |
| Edgars Vorslovs  | Latvijas Nedzirdīgo savienības valdes priekšsēdētājs – prezidents |

**Darba grupas locekļi, kuri sanāksmē nepiedalās:**

|  |  |
| --- | --- |
| Santa Aveniņa | VSIA “Autotransporta direkcija” Sabiedriskā transporta plānošanas, analīzes un kontroles daļas vadītāja |
| Daiga Dadzīte | Latvijas Paralimpiskās komitejas prezidente |
| Ināra Dundure | Latvijas Pašvaldību savienības padomniece izglītības un kultūras jautājumos |
| Ieva Kalderauska | Nacionālās elektronisko plašsaziņu līdzekļu padomes locekle |
| Edgars Lore | Izglītības un zinātnes ministrijas Struktūrfondu departamenta vecākais eksperts |
| Ilze Matusa | Valsts kancelejas Valsts pārvaldes politikas departamenta Cilvēkresursu politikas nodaļas konsultante |
| Aino Salmiņš | Latvijas Pašvaldību savienības padomnieks tautsaimniecības jautājumos |
| Svetlana Sproģe | Latvijas Neredzīgo biedrības centrālās valdes priekšsēdētāja |
| Sintija Ziedone | Satiksmes ministrijas Sabiedriskā transporta pakalpojumu departamenta vecākā referente |
| **Sanāksmi protokolē:** |
| Zanda Beinare | Labklājības ministrijasSociālo pakalpojumu un invaliditātes politikas departamenta vecākā eksperte |

**Darba kārtība:**

1. Informācija par darba grupas uzdevumiem un laika rāmi.
2. Panākt vienošanos par:
	1. turpmākajām darba grupas sanāksmēm un to formātu;
	2. sastāvu darba grupas tematiskajās sanāksmēs – visi kopā vai pa jomām;
	3. veicamajiem «mājas darbiem»;
	4. kārtību, kādā sniedzama informācija par paveiktajiem priekšdarbiem;
3. Apstiprināt darba grupas uzdevumus un turpmāko sanāksmju indikatīvo laika grafiku.

Darba grupa izveidota, pamatojoties uz labdarības maratona organizatoru “Dod pieci” vēstulē aktualizētajiem jautājumiem par vides piekļūstamības problemātiku personām ar funkcionāliem traucējumiem un Ministru prezidenta A.K.Kariņa rezolūciju Nr.7.8.5./2021-DOC-3156-48. Par darba grupas sastāvu 2022.gada 18.maijā izdots labklājības ministra rīkojums Nr.68 “Par starpinstitucionālās darba grupas izveidi personu ar invaliditāti vides piekļūstamības veicināšanai”, kas nosūtīts visiem darba grupas locekļiem.

**Darba grupā nolemtais:**

1. Visiem darba grupas locekļiem līdz 31.12.2022. kopīgi ir jāpanāk vienošanās par:
	1. pasākumiem, kas īstenojami īstermiņā līdz 31.12.2023. un ilgākā laika periodā 2024.gadā vai turpmākajos gados, nosakot konkrētas darbības un termiņus uzdevumu izpildei;
	2. Labklājības ministrija, pamatojoties uz panākto vienošanos un iesaistīto ministriju un iestāžu sniegto informāciju, līdz 31.05.2023. sagatavos informatīvā ziņojuma projektu par vides, pakalpojumu un informācijas piekļūstamības nodrošināšanu, kurā tiks iekļauti īstermiņā un ilgtermiņā nozaru ministriju un institūciju īstenojamie uzdevumi.
2. Darba grupu sanāksmes tiks organizētas klātienē[[1]](#footnote-1) un būs atvērtas, un tajās varēs piedalīties pieaicinātie nozaru eksperti, nevalstisko organizāciju pārstāvji un citi interesenti.
3. Darba grupas sanāksmes tiks organizētas pa tematiskajām jomām, t.i., katrā darba grupas sanāksmē tiks skatīts viens vai vairāki vides piekļūstamības jautājumi, kuras laikā tiks diskutēts par iespējamajiem risinājumiem un veidiem, kā veicināt vides piekļūstamību konkrētajā jomā, un definēti veicamie uzdevumi.
4. Turpmākie darba grupas uzdevumi un indikatīvais sanāksmju laika grafiks (skat. tabulu) par labdarības maratona organizatoru “Dod pieci” iniciatīvā ietvertajiem priekšlikumiem vides, pakalpojumu un informācijas piekļūstamības veicināšanā.

|  |  |  |  |
| --- | --- | --- | --- |
|  | **Darba uzdevumi** | **Atbildīgā ministrija/institūcija** | **Plānotais sanāksmju laiks** |
|  | Kopsapulce | Visi | 31.maijs |
|  | * Sociālo un veselības pakalpojumu piekļūstamība
 | **LM**, VM, LPS, NVO | Jūlija pirmā nedēļa |
|  | * Atbalsts personu ar funkcionālajiem traucējumiem individuālo mājokļu pielāgošanai
* Daudzdzīvokļu māju koplietošanas telpu pielāgošana
 | **LM**, EM, VARAM, LPS, NVO | Jūlija pēdējā nedēļa |
|  | * Būvspeciālistu atbildības stiprināšana
* Vides piekļūstamības ekspertu sagatavošana un iesaiste būvniecības procesā
* Būvniecības nozaru speciālistu apmācības
* Kultūrvēsturisko ēku/objektu piekļūstamība
 | **EM**, NVO, LM, KM | Augusta otrā/trešā nedēļa |
|  | * Izglītības iestāžu piekļūstamība
* Iekļaujoša mācību procesa pilnveidošana
 | **IZM**, LM, VISC, NVO, LPS | Septembra pirmā nedēļa |
|  | * Sabiedriskā transporta piekļūstamība
 | **SM,** VARAM, ATD, NVO, LPS | Septembra pēdējā nedēļa |
|  | * Informatīvās telpas, kultūras un sporta piekļūstamība
* Vēlēšanu procesa piekļūstamība
 | **VARAM**, LPK, **KM**, IZM, VISC, **CVK**, LM, NVO, NEPLP | Oktobra otrā/trešā nedēļa |
|  | Kopsapulce | Visi | Novembris |
|  | Kopsapulce | Visi | Decembris |

1. Darba grupas locekļi vienojas par sekojošu uzdevumu izpildi pirms katras darba grupas sēdes:
	1. sagatavot īsu informācijas apkopojumu par esošo situāciju;
	2. sniegt priekšlikumus par īstermiņā ieviešamajiem pasākumiem, norādot nepieciešamās darbības, atbildīgās iestādes un informāciju par papildu finansējuma nepieciešamību (skat. pielikumu);
	3. sniegt priekšlikumus par ilgtermiņa risinājumiem, norādot nepieciešamās darbības, iesaistītās iestādes un informāciju par papildu finansējuma nepieciešamību (skat. pielikumu);
	4. vismaz piecas darba dienas pirms sēdes, nosūtīt uzskates materiālu darba grupas sekretariātam Zandai Beinarei uz e-pastu: Zanda.Beinare@lm.gov.lv, kas pārsūta sagatavoto informāciju pārējiem darba grupas locekļiem;
	5. katras darba grupas sēdes laikā vienoties par turpmākajiem darba soļiem un izpildes termiņiem.

Pielikumā pievienota informācija darba grupas locekļiem, lai sagatavotos sanāksmei atbilstoši labdarības maratona organizatoru “Dod pieci” vēstulē aktualizētajiem jautājumiem, kurā iekļauta ministriju un iestāžu sniegtā informācija ar iespējamajiem risinājumiem vides, pakalpojumu un informācijas piekļūstamības veicināšanai.

*Sanāksmi beidz plkst. 15:50.*

|  |  |  |
| --- | --- | --- |
| Darba grupas vadītāja | *Dokuments parakstīts ar drošu elektronisko parakstu un satur laika zīmogu* | E.Celmiņa |

Z.Beinare, 67021619

Zanda.Beinare@lm.gov.lv

1. Klātienes sanāksmju forma varētu tikt pārskatīta, ja mainīsies epidemioloģiskā situācija valstī, kā arī īpašas nepieciešamības gadījumā varētu tikt organizēta kombinētā (klātiene /attālināti) formātā. [↑](#footnote-ref-1)